《峡塾讲中庸第二章诗》
宋代·方逢振

滔滔逝者若斯夫，不有耆儒孰共扶。
昭揭五条皆达道，由来一共不殊途。
圣贤奥义难穷尽，老笔名言妙写模。
我欲研硃同点易，先生肯位此中无。

作者简介：宋严州淳安人，字君玉。方逢辰弟。理宗景定三年进士。历国史实录院检阅文字，迁太府寺簿。宋亡，退隐于家。元世祖诏起为淮西北道按察佥事，辞不赴。聚徒讲学于石峡书院，学者称“山房先生”，以之配祀于蛟峰。有《山房集》。